ΚΑΝΟΝΙΣΜΟΣ (ΕΚ) αριθ. 1676/95 ΤΗΣ ΕΠΙΤΡΟΠΗΣ της 10ης Ιουλίου 1995 σχετικά με το άνοιγμα και τον τρόπο διαχείρισης κοινοτικής δασμολογικής ποσόστωσης για τα ξερά κρεμμύδια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 1032/95 (2), και ιδίως το άρθρο 12 παράγραφος 1,

Εκτιμώντας:

ότι, στο πλαίσιο της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, η Κοινότητα έχει αναλάβει τη δέσμευση να ανοίγει κάθε έτος, υπό ορισμένες προϋποθέσεις, κοινοτική δασμολογική ποσόστωση με μειωμένο δασμό για τα ξερά κρεμμύδια 7 ότι, στο πλαίσιο εκπλήρωσης των διεθνών υποχρεώσεών της, εναπόκειται στην Κοινότητα να αποφασίζει όσον αφορά το άνοιγμα κοινοτικής ποσόστωσης για τα ξερά κρεμμύδια 7 ότι θα πρέπει να εξασφαλίζεται, ιδίως η ίση και συνεχής πρόσβαση όλων των εισαγωγέων της Κοινότητας στην εν λόγω ποσόστωση καθώς και η αδιάλειπτη εφαρμογή των προβλεπόμενων για τις εν λόγω ποσοστώσεις συντελεστών σε όλες τις εισαγωγές του εν λόγω προϊόντος, σε όλα τα κράτη μέλη μέχρις εξαντλήσεως της ποσοστώσεως 7 ότι, εντούτοις, προκειμένου να εξασφαλιστεί η αποτελεσματικότητα της κοινής διαχείρισης της ποσόστωσης, δεν υπάρχει κώλυμα, να επιτραπεί στα κράτη μέλη να αντλούν από τις ποσοστωτικές ποσότητες τις αναγκαίες ποσότητες που αντιστοιχούν στις πραγματικές εισαγωγές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ξερά κρεμμύδια (κωδικός ΣΟ 0712 20 00) απολάβουν δασμού κατ' αξία 10 % στο πλαίσιο κοινοτικής δασμολογικής ποσόστωσης 12 000 τόνων (αύξων αριθμός 09.0035) για την περίοδο από 1ης Ιουλίου 1995 έως 30 Ιουνίου 1996 και σύμφωνα με τις διατάξεις που περιέχονται στον παρόντα κανονισμό.

Άρθρο 2

1. Για τη διαχείριση της ποσόστωσης του άρθρου 1, η Επιτροπή, δύναται να λαμβάνει κάθε πρόσφορο διοικητικό μέτρο προκειμένου να εξασφαλίζεται η αποτελεσματική της διαχείριση.

2. Σε περίπτωση που κάποιος εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία η οποία παριλαμβάνει αίτηση υπαγωγής στο ευεργέτημα της δασμολογικής ποσόστωσης για το προϊόν που αναφέρεται στο άρθρο 1 και εφόσον η διασάφηση αυτή γίνει δεκτή από τις τελωνειακές αρχές, το υπόψη κράτος μέλος προβαίνει, με κοινοποίηση στην Επιτροπή, σε ανάληψη, από τον όγκο της ποσόστωσης, ποσότητας ανταποκρινόμενης στις ανάγκες αυτές.

Οι αιτήσεις για ανάληψη με ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται το συντομότερο δυνατό προς την Επιτροπή.

Οι αναλήψεις παρέχονται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του υπόψη κράτους μέλους, στο βαθμό που το επιτρέπει το διαθέσιμο υπόλοιπο.

3. Εάν κάποιο κράτος μέλος δεν χρησιμοποιήσει τις αναληφθείσες ποσότητες, τις επιστρέφει το συντομότερο δυνατό στην ποσοστωτική ποσότητα του προϊόντος που αναφέρεται στο άρθρο 1.

4. Σε περίπτωση που οι ζητηθείσες ποσότητες υπερβαίνουν το διαθέσιμο υπόλοιπο της ποσοστωτικής ποσότητας, η χορήγηση πραγματοποιείται κατ' αναλογία των αιτήσεων. Τα κράτη μέλη ενημερώνονται σχετικά με τις πραγματοποιηθείσες αναλήψεις.

Άρθρο 3

Τα κράτη μέλη και η Επιτροπή συνεργάζονται στενά προκειμένου να διασφαλίζεται η τήρηση των διατάξεων του παρόντος κανονισμού.

Άρθρο 4

Κάθε κράτος μέλος εξασφαλίζει στους εισαγωγείς την επί ίσοις όροις και συνεχή πρόσβαση στη δασμολογική ποσόστωση που αναφέρεται στο άρθρο 1 εφόσον το επιτρέπει το υπόλοιπο της αντίστοιχης ποσόστωσης.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουλίου 1995.

Για την Επιτροπή Franz FISCHLER Μέλος της Επιτροπής